# La teoria del tot

La teoria del tot (títol original en anglès, The Theory of Everything) és una pel·lícula biogràfica, dramàtica i romàntica britànica ambientada a la Universitat de Cambridge que detalla la vida del físic teòric Stephen Hawking. Va ser dirigida pel director James Marsh, i una adaptació feta per Anthony McCarten de les memòries Travelling to Infinity: My Life with Stephen de Jane Hawking, que tracten de la seva relació amb el seu exmarit, Stephen Hawking, el seu diagnòstic d'esclerosi lateral amiotròfica (ELA, també coneguda com a malaltia de Lou Gehrig o malaltia neuronal motriu), i del seu èxit al camp de la física. S'ha doblat i subtitulat al català.
La pel·lícula és protagonitzada per Eddie Redmayne i Felicity Jones, juntament amb Charlie Cox, Emily Watson, Simon McBurney, Christian McKay, Harry Lloyd i David Thewlis, que interpreten els papers secundaris. El llargmetratge es va estrenar mundialment al Festival Internacional de Cinema de Toronto de 2014 el 7 de setembre de 2014. Al Regne Unit es va estrenar l'1 de gener de 2015.
La pel·lícula va rebre crítiques positives, destacant la seva banda sonora, la cinematografia i l'actuació de Felicity Jones i, especialment, el paper d'Eddie Redmayne, que li van permetre la nominació en diversos premis; Redmayne va guanyar l'Oscar al millor actor per la seva interpretació de Hawking. La pel·lícula també va rebre nominacions als Premis de l'Acadèmia a la millor pel·lícula, millor actriu per Jones, millor guió adaptat i millor banda sonora per Johannsson. La pel·Lícula també ca aconseguir 10 nominacions a la 68a edició dels Premis BAFTA, on va guanyar els BAFTA a la millor pel·lícula britànica, al millor actor per Redmayne, i al millor guió adaptat per McCarten. També va aconseguir 4 nominacions als Premis Globus d'Or, guanyant el premi al millor actor dramàtic per Redmayne i el de millor banda sonora original per Jóhannsson. Finalment, també cal destacar les tres nominacions que rebé als Premis Screen Actors Guild, on va endur-se el premi al millor actor protagonista per Redmayne.

## Repartiment

* Eddie Redmayne com Stephen Hawking
* Felicity Jones com Jane Hawking
* Charlie Cox com Jonathan Jones
* David Thewlis com Dennis Sciama
* Simon McBurney com Frank Hawking, pare de Stephen
* Emily Watson com Beryl Wilde, mare de Jane
* Maxine Peake com Elaine Mason, segona muller de Stephen
* Harry Lloyd com Brian, company d'habitació de Hawking
* Guy Oliver-Watts com George Wilde, pare de Jane
* Abigail Cruttenden com Isobel Hawking, mare de Stephen
* Charlotte Hope com Phillipa Hawking, germana de Stephen
* Lucy Chappell com Mary Hawking, germana de Stephen
* Christian McKay com Roger Penrose
* Enzo Cilenti com Kip Thorne
* Georg Nikoloff com Isaak Markovich Khalatnikov
* Alice Orr-Ewing com Diana King, germana de Basil King, amic de Stephen
* Stephen Hawking va proveir la seva pròpia veu per ordinador
* Frank Leboeuf com un doctor suís
* Michael Marcus com Ellis, amic de Hawking

## Referències

* ↑ Bullock, Dan «Stephen Hawking biopic 'Theory of Everything' set for Nov. 7 launch». Variety, 10-04-2014 [Consulta: 10 abril 2014].
* 1 2 3 4 5 Plantilla:Ref- web
* ↑ «'The Theory of Everything' trailer is a heartbreaking inspiration». Huffington Post, 06-08-2014. [Consulta: 6 agost 2014].
* ↑ «Hawking i "La teoria del tot", a "La gran pel·lícula"». TV3, 30-05-2023. [Consulta: 4 juny 2023].
* ↑ «La teoria del tot». Goita què fan, ara!. [Consulta: 19 gener 2025].
* 1 2 3 4 5 «The Theory of Everything». Working Title Films.
* 1 2 3 4 5 6 7 8 9 10 11 «The Theory of Everything begins principal photography». Working Title Films, 08-10-2013 [Consulta: 8 octubre 2013]. Arxivat 6 de setembre 2014 a Wayback Machine. «Còpia arxivada». Arxivat de l'original el 2014-09-06. [Consulta: 1r abril 2021].
* ↑ Anderson, L.V. «How accurate is The Theory of Everything?». Slate Magazine, 07-11-2014. [Consulta: 3 gener 2015].

## Enllaços externs

* La teoria del tot — Pàgina web oficial a WorkingTitleFilms.com
* La teoria del tot — Pàgina web oficial a FocusFeatures.com
* La teoria del tot al British Film Institute